ГОДИШЕН ПЛАН

**ЗА ДЕЙНОСТТА НА НЧ „ПРОСВЕТА** **1907” с. РЪЖЕВО КОНАРЕ**

**общ. КАЛОЯНОВО ЗА 2022г.**

Годишният план за 2021 год. на НЧ „Просвета 1907” с. Ръжево Конаре е разработен от колектива на читалището и цели организиране и провеждане на редица от дейности и инициативи, за да бъде читалището ни не само културен, образователен и духовен център, но и „сърцето на общността” в нашето населено място.

**І. Основна цел**

Развитие на читалището, като местен общностен център с културно-просветна, информационна, социална и гражданска функции. Превръщане на Читалището в съвременен ефективен център, предлагащ удовлетворяване на всички потребности и интереси, свързани с духовното и културно израстване на населението, с приобщаването им към световното културно наследство и глобалното информационно общество. Изграждане на моста от минало към настояще и бъдеще /съхраняване на обичаите и традициите на българина, които са символ на вековна мъдрост/.

**ІІ. Подцели**

1. Поддържане на библиотеката, постоянно обновяване и обогатяване на библиотечните колекции с традиционни /книжни/ и други носители на информация. 2. Развиване и подпомагане на любителското художествено творчество. 3. Организиране на празненства, концерти, чествания и младежки дейности. 4. Събиране и разпространение на знания за родния край. 5. Възпитание в дух на родолюбие и общочовешка нравственост. 6. Обогатяване и съхраняване на вещи и предмети от миналото в автентичния кът към читалището. 7. Предоставяне на компютърни и интернет услуги. 8. Утвърждаване името на читалищната библиотека, за превръщането и в притегателен център за всички. 9. Работа по проекти - предпоставка за модернизиране на читалището и допълнителен източник за финансиране на читалищната дейност. 10. Поддържане диалога с местната и общинска власт. 11. Сътрудничество с партньори , неправителствени организации и обмен на добри практики с колеги.

**За постигане на основните си цели, НЧ”Просвета 1907” с. Ръжево Конаре трябва да извърши следните дейности:**

 1. Да поддържа общодостъпната библиотеката.

2. Да работи за обновяване на библиотечния фонд с нови книги чрез разработване на проекти и участия в обявени програми от Министерство на културата и фондации, както и местните институции да съдействат за обогатяване на книжния фонд.

3. Да се търси финансиране за участия и изяви на самодейните състави .

**ІІІ. Визия**

„Читалището е храм, запазил цялата красота и достойнство на нашия народ. Място, където израстваш като личност, и като индивид. Това е единствената организация, която работи в полза на нейните жители.”

**ІV. Мисия**

Читалището трябва непрекъснато и всеотдайно да работи за разпространяването на духовните ценности.

**Библиотечна дейност**

„Библиотеките станаха значими местни средища за образование и информация”.

-Мисията на библиотеката да има една основна цел: чрез всички възможни форми да разкрива богатството на книгата и информацията. Срок постоянен

- Да се уреждат кътове ,витрини ,изложби, презентации свързани с предстоящи събития, празници, бележити дати, годишнини на автори, и др. Срок постоянен

- Да се търсят допълнителни средства за закупуване на нови книги и нови инициативи.

- Да работи с читателя, масова дейност, справочно-библиографска и краеведческа дейност, комплектоване и организация на библиотечния фонд, който да отговаря на нуждите на читателите.

**ПРАЗНИЧЕН КУЛТУРЕН КАЛЕНДАР**

**Инициативи на НЧ”Просвета 1907” с. Ръжево Конаре**

- Зимни празници-„Коледният дух в библиотеката” изработка на сурвачки. Коледуване в селото и запалване светлините на Коледната елха.

- 21 януари - Бабин ден - пресъздаване и приемственост на обичая „Бабуване”

- 1-ви март – изработка и изложба на мартеници, украса на дърво с бели и червени конци , отбелязване Деня на самодееца

- 3-ти март- Освобождението на България- рецитал съвместно с училището и деската градина.

- 8-ми март - Международен ден на жената- изработка на картички и послание за мама.

- 22-ри март- посрещане на пролетта – стихове и рисунки за пролетта- изложба

- Лазаруване и Великден – лазаруване в Ръжево Конаре.Украса на великденско яйце за плодородие и берекет на селото от децата.

- 2-ри април– Международен ден на книгата-четене.

- 22-ри април Денят на земята - Да посадим дръвче.

- 11 май Празник на библиотечните и читалищните дейци – „Библиотекар за един ден”, „Отворени врати”.

- 24 май- Ден на славянската писменост- програма със съдействието на училището и детска градина .

- 1-ви юни –Ден на детето, сцена за деца – аниматор и забава.

- 1-ви ноември-Ден на народните будители – празнична програма

- Отбелязване на годишнини на писатели- табло бележити дати /всеки месец/.

- Срещи и обсъждания на книги съвместно с училището и детска градина – срок постоянен

- Качване на информация за селото, институциите и хората на с. Ръжево Конаре в Интернет.

- Мултимедийни прожекции на празници, филми и др.- срок постоянен

- Работа с хора от уязвими групи в неравноправно положение, националните малцинства, живеещи на територията на селото.

- Читалищен профил в соц. Мрежи Facebook;

 **Художествена самодейност**

1. При подготовка на общоселски и културни мероприятия да се включват временно действащи състави за худ. слово, фолклорни групи и временно действащи състави срок- според графика на културните мероприятия

Организационна дейност

***Да се проведат следните заседания на читалищното настоятелство:***

***месец януари***

1. Отчет на дейността на НЧ”Просвета 1907” с. Ръжево Конаре за 2021г. - докл. председателя

2. Финансов отчет на получените приходи и направените разходи за 2018 г. -докл. Секретаря месец февруари

1. Приемане бюджета за 2022 г., разисквания по бюджета , търсене на възможности зафинансиране на читалището- активна и отговорна работа на читалищното настоятелство - докл. Секретарят.

***месец март***

1. Подготовка на временно действащи самодейните състави за предстоящите празници, изготвяне на програма, работа в екип с всички институции учители, жители на селото,

доброволци, членове на читалището за предложения и идеи - докл. служителите на читалището и чит. настоятелство .

2. Състояние на материалната база- нужда от ремонти по сградата - докл. секретарят. Общината и местната власт да подпомагат читалището за подобряване на материалната база- да търсим от тях допълнително финансиране.

3. Отчетно - изборно събрание на читалището.

***месец април***

1. Разглеждане финансовото състояние на читалището- въпроси и задачи за решаване - докл. секретарят

3. Подготовката на временно действащи самодейни колективи за предстоящи празницитедокл. служителите на читалището

***месец юли***

1. Оценка и анализ на работата и фин. състояние на НЧ „Просвета1907” за първото шестмесечие – отчет -докл. секретаря

***месец август***

1. Лятна работа с деца- докл. секретаря и библиотекаря

***месец септември***

1. Разглеждане на предстоящи задачи през новия творчески сезон, както и дейността на читалището - докл. чит. настоятелство.

***месец ноември***

1. Приемане План за дейността на читалището за 2022 г.

2. Разни.

 Председател :

/Ст. Асански/

**Отчет**

**за дейността на НЧ „Просвета-1907“ село Ръжево Конаре през 2021 г.**

1. Организация на читалищната дейност

Докладът за дейността на НЧ „Просвета-1907“ село Ръжево Конаре отчита изпълнението на Годишната програма за развитие на читалищната дейност,разработена в изпълнение на Закона на народните читалища.Основните направления и приоритети в читалищната дейност са регламентирани и произтичат от Закона за народните читалища, общинската културна политика, осъществявана на основата на съществуващата нормативна уредба и чрез изпълнениетона културния календар за 2021 година.

Основни цели, които си постави читалището през отчетния период са:

- Отстояване на позицията на културно-масовото средище;

- Съхраняване на народните обичаи и традиции;

- Развитие и подпомагане на самодейното художествено творчество;

- Опознаване, поддържане и обогатяване на материалната база.

1. Библиотечна дейност на читалището :

- Библиотеката работи в съответствие с призванието си да създава връзки между хората и дава достъп до четене на книги.

През 2021 година библиотеката при НЧ“ Просвета-1907“ спечели проект от Министерството на културата на стойност 1248,35 лева.

 Библиотечният фонд наброява 8548 библиотечни единици.

За 2021 година са регистрирани общо 54 читатели, от които 22 деца, през периода налятната ваканция.

Целта на читалищната библиотека през 2021 година бе да привлече нови читатели и да приобщи децата към книгите.

През 2021година библиотеката при читалището работи, така че да дава достъп на читателите добиблиотечния фонд в удобно за тях време.

Книжният фонд се поддържа в добро състояние.

1. Читалищни състави и дейности:

**СЪСТАВИ:**

В момента към Читалището работят 5 самодейни състава, клубове и формации с около

40 участници:

1. Вокална група „Детелина“ с ръководител г-жа Радка Сейменска.

2. Група за автентичен фолклор „ С песните на баба“ с ръководител г-жа Ивана Великова.

3. Карате Клуб „Сейшин“ с ръководител г-н Иван Шиков.

4. Танцова формация Майсторите с ръководител г-н Петър Стефанов.

5.Читателски клуб „Мечтатели“

1. КУЛТУРНО-МАСОВА ДЕЙНОСТ

1.На 21 януари – чествахме деня на родилната помощ /бабинден/

2.На 19 февруари почетохме 148 години от гибелта на Васил Левски с децата от ДГ „Никола Инджов” и учениците от ОУ „Христо Ботев” село Ръжево Конаре.

3. 1-ви март отбелязахме отново с учениците от ОУ „Христо Ботев“ и децата от ДГ „Никола Инджов” село Ръжево Конаре.

4. На 03 март отбелязахме 143 години от освобождението на България с празничен видео-концерт.

5.Деня на жената-8-ми март децата от селото изработиха картички за своите баби и майки.

6.Обичаят „лазаруване” - извършване на ритуала от разстояние предвид епидемичната обстановка в страната с видео на фейсбук страницата на читалището.

7.На „велика събота” боядисвахме и изработвахме поставки за яйца с децата от селото по случай Великден.

8. 24 май-празника на българската просвета и култура и славянската писменост-честавхме с концерта на сцената в читалището.Във концерта участваха децата от ДГ „Никола Инджов“ , учениците от ОУ „Христо Ботев“ и Стоилка Чилова-ученичка в музикалното училище гр.Пловдив и др.

9. 1-ви юни /ден на детето/ ни гостува Държавен Куклен Театър-Пловдив.

10.През месец Август съвместно с кметството отбелязахме събора на селото с киноложка изложба,аниматори за децата и празнична програма

10.На 1 ноември предвид продължаването на епидемичната обстановка в страната, НЧ „Просвета-1907“ отново представи на своите жители видеа със писателите на Ръжево Конаре, които наричаме- „нашите будители”.

11.През месец декември украсихме и „запалихме“ светлините на коледното дърво в центъра на селото , за да зарадваме малки и големи с малко светлинка в тези трудни времена на пандемия.

1. Финансовадейност:

Тримесечните заседания на читалищното настоятелство бяха провеждани редовно.Финансовите разходи бяха одобрявани от Читалищното настоятелство.Проверявани бяха финансовите документи, които се описваха в отчет и се предаваха в Община Калояново . Всички разходи са обезпечени с финансови документи.Читалищното настоятелство проведе заседание, на което са присъствали и членове на проверителната комисия. Съставен е протокол, оформен по напред и подписан от председателя и членовете. Читалищната сграда се нуждае от доста голям ремонт . За всичко това са необходими много средства, но читалищното настоятелство не разполага с такива.

1. Изводи и перспективи за бъдеща работа:

През изминалата година се опитахме да свършим много дела. Една част реализирахме,друга не успяхме. Някои неща свършихме добре, други не толкова.Но сме благодарни на всеки един, който се включи в нашите инициативи, всеки, който дари от своето време, от своите умения, от своята дарба и ентусиазъм, защото всички ние работим за името на с. Ръжево Конаре. И вярваме, че въпреки трудностите, ще съумяваме иуспяваме да вярваме в себе си и да правим нашия малък свят по-красив.

Основните амбиции, които си поставяме за в бъдеще, са следните:

• Да търсим допълнително финансиране за реализиране на инициативите;

• Да повишаваме качеството на предлаганите продукти, като се стремим да привличаме

професионалисти за методическа помощ;

• Да приобщаваме повече млади хора и деца;

• Да търсим сътрудничество и обмен на опит с други институции;

• Да намаляваме разграничаването на културните състави в нашето общество.

• В работа си всички ние служителите му, Читалищното настоятелство, Проверителнатакомисия, ръководителите на състави, самодейците и всички, съпричастни къмчиталищното дело де се стремим да го утвърждаваме като реална културно – просветнаинституция, където място има за всеки.

Изготвил :

ИРИНА ЖЕКОВА –СЕКРЕТАР